CELEX: 62015TN0749
Language: hr
Date: 2015-12-21 00:00:00
Title: Predmet T-749/15: Tužba podnesena 21. prosinca 2015. – Nausicaa Anadyomène i Banque d’Escompte protiv ESB

22.2.2016   
            
            
               HR
            
            
               Službeni list Europske unije
            
            
               C 68/39
            
         Tužba podnesena 21. prosinca 2015. – Nausicaa Anadyomène i Banque d’Escompte protiv ESB
   (Predmet T-749/15)
   (2016/C 068/49)
   Jezik postupka: francuski
   
      Stranke
   
   
      Tužitelji: Nausicaa Anadyomène SAS (Pariz, Francuska) i Banque d’Escompte (Pariz) (zastupnici: S. Rodrigues i A. Tymen, odvjetnici)
   
      Tuženik: Europska središnja banka
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               utvrdi da je tužba dopuštena i osnovana;
            
         Slijedom toga,
   
               —
            
            
               utvrdi odgovornost tuženika, u smislu članka 340. UFEU-a, za pogreške počinjene u vezi s njegovom monetarnom politikom u odnosu na grčke dužničke vrijednosne papire;
            
         
               —
            
            
               naloži tuženiku naknadu pretrpljene štete, procijenjene na 10 901 448,38 eura za društvo Nausicaa, uz mogućnost povećanja, i 239 058,84 eura za Banque d’Escompte;
            
         
               —
            
            
               u svakom slučaju naložiti tuženiku snošenje svih troškova.
            
         
      Tužbeni razlozi i glavni argumenti
   
   U potporu svojoj tužbi tužitelji ističu dva tužbena razloga.
   
               1.
            
            
               Prvim tužbenim razlogom navodi se da je ESB počinio dovoljno ozbiljne povrede. Ovaj tužbeni razlog podijeljen je na tri dijela:
               
                           —
                        
                        
                           Prvi dio odnosi se na povredu načela pravne sigurnosti i načela poštovanja legitimnih očekivanja.
                        
                     
                           —
                        
                        
                           Drugi dio odnosi se na povredu načela jednakog postupanja i načela nediskriminacije i povredu članaka 20. i 21. Povelje temeljnih prava Europske unije (u daljnjem tekstu: Povelja).
                        
                     
                           —
                        
                        
                           Treći dio odnosi se na povredu načela dobre uprave, povredu članka 41. Povelje i povredu obveze dužne pažnje.
                        
                     
         
               2.
            
            
               Drugi tužbeni razlog odnosi se na štetu koju su tužitelji pretrpjeli i uzročnu vezu između protupravnog postupanja ESB-a i te štete.